কলকাতা পৌরসংস্থা
ভারতীয় জাতীয়তাবাদী নেতা সুরেন্দ্রনাথ বন্দ্যোপাধ্যায়ের উদ্যোগে ১৯২২ সালে গণতান্ত্রিক সায়ত্ত্বশাসন সংস্থা হিসেবে কলকাতা পৌরসংস্থা প্রতিষ্ঠিত হয়। ১৯৪৭ সালে ভারত স্বাধীন হওয়ার পর ১৯৫১ ও ১৯৫৬ সালে দুই বার কর্পোরেশন আইন সংশোধন করা হয়েছিল। বর্তমান পৌরসংস্থাটি ১৯৮০ সালের সংশোধিত পৌর আইনের ভিত্তিতে পরিচালিত হয়। শোভন চট্টোপাধ্যায় কলকাতা পৌরসংস্থার বর্তমান মহানাগরিক।
কোরাপুট জেলা
কোরাপুট জেলা পূর্ব ভারতে অবস্থিত ওড়িশা রাজ্যের ৩০ টি জেলার একটি জেলা৷ ১৯ চৈত্র ১৩৪২ বঙ্গাব্দে(১লা এপ্রিল ১৯৩৬ খ্রিস্টাব্দ) সমগ্র কোরাপুট জেলাটি গঠন করা হয়৷ ১৩৬৯ বঙ্গাব্দে(১৯৬২ খ্রিস্টাব্দ) কালাহান্ডি জেলার কাশীপুর তহশিল কোরাপুট জেলার সঙ্গে যুক্ত করা হয়৷ আবার ১৪ আশ্বিন ১৩৯৯ বঙ্গাব্দে(১লা অক্টোবর ১৯৯২ খ্রিস্টাব্দ) পূর্বতন কোরাপুট জেলা থেকে অপর তিনটি জেলাসহ নতুন কোরাপুট জেলা গঠিত হয়৷ জেলাটি ওড়িশার দক্ষিণ ওড়িশা বিভাগের অন্তর্গত৷ জেলাটির জেলাসদর কোরাপুট শহরে অবস্থিত এবং কোরাপুট মহকুমা ও জয়পুর মহকুমা নিয়ে গঠিত৷
কোরাপুট জেলার প্রথম জেলাশাসক মাননীয় আর.সি.এস বেলের তথ্যপ্রমাণ অনুসারে অঞ্চলটির নাম ছিলো কোরাপুটি যা দুটি শব্দ করা ও পুটির সমন্বয়ে গঠিত৷ এর অর্থ কুচিলা(নাক্সভমিকা) গাছের আড়ত৷ যদিও বর্তমানে এই গাছের উপস্থিতি নেই৷